b'\n_START_ARTICLE_\nFafo\n_START_SECTION_\nOpprettelse\n_START_PARAGRAPH_\nFafo ble grunnlagt av Landsorganisasjonen i Norge (LO) i 1982 som \xc2\xabFagbevegelsens senter for forskning, utredning og dokumentasjon\xc2\xbb (forkortet Fafo), og var frem til 1993 en avdeling i LO. I 1993 ble Fafo skilt ut av LO som en selvstendig stiftelse under navnet Forskningsstiftelsen Fafo, med \xc3\xb8konomiske bidrag fra LO, Orkla ASA, Umoe As, Elkem ASA, Coop Norge SA, Sparebank 1 Gruppen, Norsk Kommuneforbund og Televerket. I dag skjer det meste av virksomheten i regi av Fafo Institutt for arbeidslivs- og velferdsforskning AS, mens stiftelsen kun forvalter eierskapet i datterselskapet. Stiftelsen eier ogs\xc3\xa5 datterselskapet Fafo Technology Consulting (Beijing) Co. Ltd. med kontor i Beijing. Frem til 2015 omfattet Fafo ogs\xc3\xa5 datterselskapet Fafo Institutt for anvendte internasjonale studier AS, men virksomheten i dette selskapet ble overf\xc3\xb8rt til Fafo Institutt for arbeidslivs- og velferdsforskning AS i 2015._NEWLINE_Institusjonen ble ledet i mange \xc3\xa5r av sosiologen Terje R\xc3\xb8d-Larsen, som var direkt\xc3\xb8r fra 1982 til 1993. Han var ogs\xc3\xa5 en av de som var med p\xc3\xa5 \xc3\xa5 grunnlegge Fafo. Fra slutten av 1980-tallet har Fafo hatt et stort internasjonalt engasjement, s\xc3\xa6rlig i Midt\xc3\xb8sten. Fafo gjennomf\xc3\xb8rte en stor levek\xc3\xa5rsunders\xc3\xb8kelse blant palestinerne, som dannet noe av bakgrunnen for den senere Osloavtalen, hvor Fafo og Terje R\xc3\xb8d-Larsen var sentrale. Fafo var vertskap for de hemmelige forhandlingene som ledet til avtalen. Terje R\xc3\xb8d-Larsen ble samme \xc3\xa5r som Osloavtalen ble undertegnet ansatt i Utenriksdepartementet med rang som ambassad\xc3\xb8r, og ble senere statsr\xc3\xa5d og visegeneralsekret\xc3\xa6r for Midt\xc3\xb8sten i FN._NEWLINE_Fra 2015 har Tone Fl\xc3\xb8tten v\xc3\xa6rt daglig leder i Fafo.'